Tarutuur
Tarutuur ehk ummikuraud on eesti etnograafias õõnsa nõgusa tera ja pika varrega, peitli moodi tööriist tarupuude ja ummiknõude õõnestamiseks. Tarutuur oli nõgusa tera ja putkesse käiva pika varrega tuurataoline riist, millega õõnestati ka pakktarusid ning kasvavaid tarupuid. Tarutuura kasutati metsmesinduse alal kogu Ida-Euroopas, 19. sajandil veel ka Lõuna-Eestis.